Hvordan definerer man en diffusionsåben maling udtrykt i PAM værdi. Altså hvad er loftet for at kalde den diffusionsåben?


Definition af diffusionsåben maling
Modstanden mod gennemgang af vanddamp i et materiale måler man i noget der hedder PAM-værdi (eller en Zp-værdi, som er det halve af PAM-værdien).  
Skalaen går fra 0 til 100, hvor 0 er helt åben, mens 100 er vandtæt.  
  
De fleste malings typer ligger mellem 1 og 15. Facademalingen Kivisil siliconemaling har en PAM-værdi på  ca.1 - altså meget lav. Den er vandtæt i den forstand, at fx regnvand ikke trænger gennem den, men samtidig så diffusionsåben, at frie vandmolekyler frit diffunderer ud.  
  
Plast- og akrylplastmaling så som vores vægmalinger har normalt en PAM-værdi på 5-7 . Men en alkydoliemaling som Pari-dan 50 oliemaling er typisk helt oppe på en PAM-værdi på 30, og så er plastmalingen betydelig mere åben.


Så jo højere PAM værdien er desto mindre diffusionsåben er malingen.

